Diari Oficial de la Generalitat Valenciana


Sumari del DOGV 1927, del 18-12-1992 (1992/826674)

RESOLUCIÓ de 24 de novembre de 1992, de la Direcció General de la Funció Pública, per la qual es convoca el concurs general de trasllats número 23/1992 L, per a la provisió de llocs de treball de naturalesa laboral, grup E, Ajudant de serveis, Ajudant de residencia i Ajudant de cuina.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1927

Data del DOGV
:   18-12-1992

Secció del DOGV
:   AUTORITATS I PERSONAL

Número del document
:   1992/826674


Data del document
:   24-11-1992

Organisme emissor
:   Conselleria d'Administració Pública

Tipus de document
:   Resolució

Anàlisi jurídica

RESOLUCIO de 24 de novembre de 1992, de la Direcció General de la Funció Pública, per la qual es convoca el concurs general de trasllats núm. 23/92-L, per a la provisió de llocs de treball de naturalesa laboral, grup E, ajudant de serveis, ajudant de residència i ajudant de cuina.  
Vist que hi ha llocs de treball vacants del grup E, de naturalesa laboral, a les distintes conselleries, la provisió dels quals s?ha d?efectuar mitjançant concurs, d?acord amb el que disposen el text refós de la Llei de la Funció Pública Valenciana, el Decret 69/1986, de 2 de juny, pel qual s?aprova el Reglament de Selecció de Personal i Provisió de Llocs de Treball i el conveni col·lectiu vigent per al personal laboral al servei de la Generalitat Valenciana, he resolt:  
Convocar concurs per a la provisió dels llocs de treball que s?allisten en l?annex II d?aquesta resolució, d?acord amb les següents bases:  
Primera. Participants  
A) Voluntaris. Podran participar en aquest concurs:  
1) Els contractats laborals amb caràcter indefinit al servei de l'administració del Consell de la Generalitat Valenciana que ocupen llocs de treball del grup i categoria a què es refereix aquesta convocatòria, i que es troben en qualsevol dels següents casos:  
- Servei actiu.  
- Excedència voluntària. En el cas d'excedència per interès particular caldrà acreditar que el dia d'acabament del termini de presentació d'instàncies ha transcorregut més d'un any des de la declaració d'aquesta situació.   
2) Els funcionaris de carrera del grup E, sector administració especial, que ocupen llocs de treball de naturalesa laboral de les categories a què fa referència la convocatòria, al servei de l'administració del Consell de la Generalitat Valenciana, que es troben en qualsevol de les següents situacions administratives:  
- Servei actiu, sempre que hagen estat amb destinació definitiva un mínim de dos anys en el lloc que ocupen en el moment de concursar, llevat dels supòsits assenyalats en l'apartat 6 de l'article 20 del text refós de la Llei de la Funció Pública Valenciana.  
- Qualsevol de les situacions d'excedència voluntària. En el cas d'excedència voluntària per interès particular, si en la data d'acabament del termini de presentació d'instàncies han transcorregut dos anys des de la declaració en l?esmentada situació.  
- Serveis especials.  
- Serveis en altres administracions públiques.  
B) Forçosos. Estan obligats a participar en aquest concurs:  
1) Els funcionaris de carrera excedents forçosos i els suspensos que hagen acomplert el període de suspensió.  
2) Els funcionaris de carrera amb destinació provisional.,  
3) Els contractats laborals amb caràcter indefinit que estiguen en servei actiu amb destinació provisional.  
Els excedents forçosos i suspensos que no participen en aquest concurs seran declarats excedents voluntaris.  
En el cas del personal amb destinació provisional a què fan, referència els punts 2) i 3) d'aquest apartat que no participen en aquesta convocatòria quedaran sense destinació i a disposició del secretari general de la conselleria en què prestaven serveis.  
Segona. Presentació de sol·licituds-  
Les sol·licituds adaptades al model que es publica en l'annex I caldrà presentar-les en el termini de 15 dies hàbils, comptadors des de l?endemà de la publicació d'aquesta convocatòria en el DOGV, al Registre General de la Conselleria d'Administració Pública, c/ Miquelet, núm. 5, 46286 València, en els serveis centrals i territorials de les distintes conselleries o en les oficines públiques a què fa referència l'article 66 de la Llei de Procediment Administratiu.  
A la sol·licitud s'adjuntarà fotocòpia compulsada del DNI del sol·licitant i una còpia de l'annex de la presa de possessió en el lloc de treball que ocupa actualment.  
Els participants voluntaris, i també els excedents forçosos, suspensos i els funcionaris de. carrera amb destinació provisional a què fa referència els punts 2) i 3) de l'apartat B) presentaran, a més a més, tots aquells documents acreditatius de l'antiguitat, titulacions, grau personal reconegut, treball dut a terme, cursos de formació i perfeccionament, coneixements de valencià, coneixements d'idiomes comunitaris, i d'altres mèrits que vulguen al·legar. Si els mèrits que s'al·leguen ja constaren en la Unitat de Registre de Personal, sols caldrà esmentar-los en la sol·licitud, sense aportar els documents corresponents.  
Tercera. Llocs que es poden sol·licitar  
A) Els participants amb caràcter voluntari hauran de sol·licitar indistintament, per ordre de preferència, tots els llocs de treball d'ajudant de serveis, ajudant de residència i ajudant de cuina de la present convocatòria.  
B) Els participants amb caràcter obligatori hauran de sol·licitar, per ordre de preferència, tots els llocs de treball objecte de la present convocatòria.  
Quarta. Barem de mèrits  
La valoració dels mèrits al·legats pels participants a què fa referència la base primera, apartats A), i apartats B.1) B.2) i B.3), es farà d'acord amb el barem aprovat pel Decret 117191, de 26 de juny, del Consell de la Generalitat Valenciana (DOGV núm. 1577, de 2 de juliol de 1991).  
Cinquena. Comissió avaluadora  
L?avaluació dels mèrits la farà la comissió avaluadora integrada pels següents membres:  
Titulars:  
- Sr. Manolo Andrés Zurriaga, president i representant de la Direcció General de la Funció Pública.,  
- Sr. José Vicente Abad Navarro, secretari i representant de l?Institut Valencià de Serveis Socials.  
- Sra. Carmen Delgado Català, representant de la Conselleria de Cultura, Educació i Ciència.  
- Sr. Marcelino Baviera Hernández, representant del sindicat CCOO.  
- Sr. José Vicente Ortiz Ballesteros, representant del sindicat UGT.  
Suplents:  
- Sra. Maria Vila Ferrús, presidenta -i representant de la Direcció Gerieral de la Funció Pública. -  
- Sr. José Luis Belda Tolosa, secretari i representant de l'Institut Valencià de Serveis Socials.  
- Sra. Pilar Hernández Sánchez, representant de la Conselleria de Cultura, Educació i Ciència.  
- Sr. Pedro Pérez Brisa, representant del sindicat CCOO.  
- Sr. Francisco Chapa Nebreda, representant del sindicat UGT  
Sisena. Adjudicació de destinacions  
L?adjudicació de destinacions es farà d'acord amb el següent ordre de prioritat:  
Els funcionaris de carrera i personal laboral amb caràcter indefinit a què fa referència la base primera, segons l?ordre de la puntuació que s'hagués obtingut per aplicació del barem assenyalat en la base quarta, sense perjudici del que disposa l'article 42 del Decret Legislatiu de 20 de març de 1,991, del Consell de la Generalitat Valenciana, i el que estableixen els articles 8 i 10 del conveni col·lectiu vigent per al personal laboral del servei de la Generalitat Valenciana.  
Setena. Resolució del concurs  
Aquesta convocatòria la resoldrà la Direcció General de la Funció Pública en un termini no superior a 3 mesos, comptadors des de l?endemà de la data d'acabament del termini de presentació d'instàncies.  
Vuitena. Irrenunciabilitat de les destinacions  
1) Els participants podran desistir de la seua instància dins el termini de presentació d'aquestes. Transcorregut l'esmentat termini no s'acceptarà cap desistiment i quedaran vinculats els participants al resultat del concurs, llevat del supòsit assenyalat en el paràgraf següent.  
2) La destinació adjudicada és irrenunciable, llevat de quan s'acredite haver obtingut una altra destinació mitjançant convocatòria pública que s'haja publicat amb data anterior a l'adjudicació d'aquesta. En aquest cas, l?interessat comunicarà a la Direcció General de la Funció Pública aquesta circumstància des de l?endemà de la publicació de la resolució d'aquest concurs en el DOGV fins a l'acabament del termini de presa de possessió.  
Novena. Cessament i presa de possessió  
En la resolució d'aquest concurs s'indicarà expressament la data de començament dels terminis de cessament i presa de possessió.  
Deu. Recursos  
Aquesta convocatòria i els actes que se'n deriven podran ser impugnats d'acord amb el que preveu la Llei de Procediment Administratiu.  
València, 24 de novembre de 1992.- El Director General de la Funció Pública: Luis Felipe Martínez Martínez  
Veure annex